CELEX: 62017CN0007
Language: fi
Date: 2017-01-05 00:00:00
Title: Asia C-7/17 P: Valitus, jonka ANKO A.E. Antiprosopeion, Emporiou kai Viomichanias on tehnyt 5.1.2017 unionin yleisen tuomioistuimen (kolmas jaosto) asiassa T-155/14, ANKO v. komissio, 27.4.2016 antamasta tuomiosta

27.2.2017   
            
            
               FI
            
            
               Euroopan unionin virallinen lehti
            
            
               C 63/21
            
         Valitus, jonka ANKO A.E. Antiprosopeion, Emporiou kai Viomichanias on tehnyt 5.1.2017 unionin yleisen tuomioistuimen (kolmas jaosto) asiassa T-155/14, ANKO v. komissio, 27.4.2016 antamasta tuomiosta
   (Asia C-7/17 P)
   (2017/C 063/29)
   Oikeudenkäyntikieli: kreikka
   
      Asianosaiset
   
   
      Valittaja: ANKO A.E. Antiprosopeion, Emporiou kai Viomichanias (edustaja: Stavroula Paliou, dikigóros)
   
      Vastapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa unionin yleisen tuomioistuimen asiassa T-155/14 27.4.2016 antaman tuomion ja palauttaa asian unionin yleisen tuomioistuimen ratkaistavaksi
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja väittää, että unionin yleisen tuomioistuimen asiassa T-155/14 27.4.2016 antama tuomio sisältää unionin oikeuden periaatteiden vastaisia oikeudellisia arviointeja, ja hakee näihin arviointeihin tällä valituksella muutosta.
   Valittajan mielestä valituksenalainen tuomio on kumottava
   
               i)
            
            
               
                  ensisijaisesti aineellisen oikeuden sovellettavien säännösten kannalta syistä, jotka koskevat oikeudellista virhettä ja menettelyvirheitä, joiden johdosta valituksenalaisen tuomion perustelut eivät ole asianmukaiset
               
            
         
               ii)
            
            
               
                  toissijaisesti syistä, jotka koskevat oikeudellista virhettä niiden määräysten kannalta, joilla säännellään kannekirjelmän osalta todistamisen kohdetta ja todistustaakkaa ja vastinekirjelmän osalta todistustaakan jakautumista.
            
         Tässä yhteydessä valitusperusteet ovat seuraavat:
   
               I)
            
            
               oikeudellisen virheen ja menettelyvirheiden kannalta:
               
                           1)
                        
                        
                           ensimmäinen valitusperuste: perustelujen täysi puuttuminen
                        
                     
                           2)
                        
                        
                           toinen valitusperuste: oikeudellinen virhe ja ristiriitaiset perustelut.
                        
                     
         
               II)
            
            
               oikeudellisen virheen sekä todistamisen kohdetta ja todistustaakkaa koskevien määräysten kannalta:
               
                           3)
                        
                        
                           kolmas valitusperuste: todistamisen kohdetta ja todistustaakkaa koskeva oikeudellinen virhe kannekirjelmän osalta
                        
                     
                           4)
                        
                        
                           neljäs valitusperuste: todistustaakan jakautumista koskeva oikeudellinen virhe komission vastinekirjelmän osalta.